Manufaa ya kilimo katika uimarishaji wa uchumi wa Kenya

MANUFAA YA KILIMO KATIKA UIMARISHAJI WA UCHUMI WA KENYA

Kilimo ni kazi ya kulima na kupanda mazao shambani. Humu nchini, kilimo knatekelezwa na kila mja ila kwa kiwango cha juu zaidi na wakulima. Wakulima wa taifa la Kenya wamejitolea kwa hamu na ghamu kuwajibika katika upanzi wa mimea tofauti. Mimea hii ikipandwa, inanawiri kisha kutoa mazao ambayo yana matumizi mbalimbali. Hivyo basi wakulima hawanabudi kutia bidii kama mchwa ajengaye kichuguu kwa mate. 

Mojawapo ya mazao yanayotokana kwa kilimo ni chakula. Chakula kinawasaidia walalaheri kwa walalahoi.. Chakula kimeyaokoa maisha ya wengi kwani ndicho chanzo cha vita kati ya mataifa mbalimbali dhidi ya upungufu wake. Chakula kinawafanya watu kuwa na afya nzuri wala si kukondeana mithili ya ng'onda. Hivyo basi serikali inawapa mkono wa tahania wakulima wote nchini kwa kazi yao. Wakulima wenyewe hawabaki nyuma, wanaendelea kufanya bidii huku wakizingatia yale waliyonena wahenga kuwa mgagaa na upwa hali wali mkavu. 

Mazao mengine hutumika kama dawa. Ndwele mbalimbali yameweza kutibiwa kutokana na mimea ya kilimo. Haya yote yanafanywa na wakulima kwenye mashamba wanapongezwa kwa njia mbalimbali. Wanapokea zawadi za medali na hata majina yao kushamiri. Wakulima hawabaki nyuma kama mkia wa kondoo katika shughuli zao. Wao hurauka mafingulia ng'ombe na kurudi nyumbani machweo. Hii ni sekta ambayo imekataa uzembe kata kata kwani hawataki kujutia maishani. Naam, majuto ni mjukuu huja kinyume. 

Bila shaka, kutokana na kilimo, mazao yameweza kusafirishwa katika nchi za ughaibuni. Nchi hizo zimeleta pongezi kwa mazao mazuri na wakulima tunaowamiliki na kubobea katika wadhifa wao kando na pongezi, hela nyingi zimetoka nje kwa ajili ya kununua mazao haya. Pesa hizi zimeweza kutumika katika shughuli nyingi mno. Kuimarika katika ujenzi wa barabara, kuimarika katika teknologia, kuwasaidia wanyonge na hata kununua vifaa yya kuendeleza kilimo. 

Hata kukatokea changamoto mbalimbali katika sekta hii, wao wamejitolea kuzitatua papo hapo. Wao huungana pamoja ili kuleta suluhisho. Waama, umoja ni nguvu utengano ni udhaifu. Wengi wamenufaika kutokana na kilimo. Mikopo inayotolewa na sekta hi imeweza kuwasaidia binadamu kuimarisha biashara zao katika mikandaa na nyinginezo. Wengi wameweza kupata kazi katika nchi za mbali. Hawa ni wale wakulima waliojitoloa kwa hali na mali ili sekta hii watambulishe bora. 

Serikali nayo haijaiwacha sekta hii ya kilimo kama mbingu ilivyotengana na ardhi. Inaendelea kuwapa ushauri nasaha kuendelea kuweka bidii kwa kuwa mgagaa na upwa hali wali mkavu. Serikali inajua kuwa watapata kazi kwingineko, majina yao kushamiri, malipo mazuri na hata zawadi mbalimbali. Serikali pia imechangia pakubwa kutoa vifaa vya kuendeleza kilimo kama vile mbolea, ili watoe mazao mazuri. 

Serikali imeweza kuwakinga wafanyikazi kwenye sekta hii kwa kuwapa nguo spesheli na vifaa kutokana na mawele mbalimbali. Kando na kupata usaidizi kutoka kwa serikali, wakulima wamejifunga kibwebwe ili wasitaabishe serikali inayo wafadhili. Kutokana na kilimo, wanyama wa aina mbalimbali wameza kufugwa nchini. Wao pia wameweza kutoa manufaa mengi. Wanyama hawa hutupa mbolea inayochangia katika ukuzi wa mimea, maziwa na hata ngozi yake inayotumika kuunda vitu mbalimbali. 
Ili sekta hii izidi kubobea, kila mtu analazimika kusimama na kupigania changamoto zinazoikumba sekta hii. Ili wakulima waendelee kufanya kazi yao kwa bidii wanapaswa kulipwa vizuri, maana huku kutawapa motisha ya kuendelea na kazi yao kwa bidii. Kama wananchi wa Kenya sote tusimame kidete ili tujiunge katika kilimo maana kuna manufaa maridhawa. Chumbilecho, kidole kimoja hakivunji chawa.